
Grozījumi Privāto pensiju fondu likumā
Izdarīt Privāto pensiju fondu likumā (Latvijas Vēstnesis, 2019, 259.A nr.; 2021, 193. nr.; 2022, 204. nr.) šādus grozījumus:
1. 1. pantā: 
aizstāt pirmās daļas 32. punktā vārdus un skaitļus "Eiropas Parlamenta un Padomes 2002. gada 19. jūlija regulu (EK) Nr. 1606/2002 par starptautisko grāmatvedības standartu piemērošanu (turpmāk – Regula Nr. 1606/2002)" ar vārdiem un skaitļiem "Komisijas 2023. gada 13. augusta regulu (ES) Nr. 2023/1803, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (turpmāk – Regula Nr. 2023/1803)";
papildināt pantu ar ceturto daļu šādā redakcijā:
· "(4) Likumā lietotais termins "ilgtspējas ziņojums" atbilst Ilgtspējas informācijas atklāšanas likumā lietotajam terminam."
2. 36. pantā:
izteikt pirmo daļu šādā redakcijā:
· 
· "(1) Pensiju fondi kārto grāmatvedību un sagatavo gada pārskatu saskaņā ar šo likumu, Grāmatvedības likumu, Ilgtspējas informācijas atklāšanas likumu un Latvijas Bankas noteikumiem. Pensiju fonda gada pārskats sastāv no pensiju fonda finanšu pārskatiem, pensiju fonda vadības ziņojuma un paziņojuma par pensiju fonda vadības atbildību. Pensiju fonda gada pārskatam pievieno visu reģistrēto pensiju plānu gada pārskatus, kuri sastāv no pensiju plāna finanšu pārskatiem un ziņojuma par attiecīgo pensiju plānu.";
papildināt pantu ar 1.1, 1.2 un 1.3 daļu šādā redakcijā:
· 
· "(11) Latvijas Banka izdod noteikumus par pensiju fonda gada pārskata un pensiju plāna gada pārskata sagatavošanu atbilstoši starptautiskajiem grāmatvedības standartiem, kas pieņemti saskaņā ar Regulu Nr. 2023/1803.
· (12) Gada pārskatu paraksta pensiju fonda valde vai tās pilnvarots valdes loceklis.
· (13) Finanšu pārskatus paraksta arī tā persona (grāmatvedis vai ārpakalpojuma grāmatvedis), kas ar pensiju fondu ir noslēgusi rakstveida līgumu, kurā noteikti šīs personas pienākumi, tiesības un atbildība grāmatvedības kārtošanas jautājumos, un kas sagatavojusi minētos pārskatus, norādot vārdu, uzvārdu un pilnu amata nosaukumu vai sabiedrības nosaukumu, vai komersanta firmu un amata nosaukumu. Pensiju fonds, kurā ir grāmatvedības struktūrvienība un grāmatvedības darbinieki, var noteikt par grāmatvedības kārtošanu un gada pārskata sagatavošanu atbildīgo personu (grāmatvedi vai citu par grāmatvedības kārtošanu atbildīgo personu), kura paraksta finanšu pārskatus. Šādā gadījumā norāda šīs personas vārdu, uzvārdu un pilnu amata nosaukumu.";
izteikt otro daļu šādā redakcijā:
· 
· "(2) Pensiju fonds 10 darbdienu laikā pēc gada pārskata apstiprināšanas un ne vēlāk kā četrus mēnešus pēc pārskata gada beigām elektroniskā formā iesniedz Valsts ieņēmumu dienesta elektroniskās deklarēšanas sistēmā gada pārskata atvasinājumu kopā ar akcionāru vai dalībnieku paskaidrojumu par to, ka gada pārskats apstiprināts, un zvērināta revidenta vai zvērinātu revidentu komercsabiedrības ziņojuma kopiju.";
papildināt pantu ar 2.1 daļu šādā redakcijā:
· 
· "(21) Pensiju fonds, kuram ir pienākums sagatavot ilgtspējas ziņojumu, šā panta otrajā daļā minēto gada pārskatu iesniedz Valsts ieņēmumu dienesta elektroniskās deklarēšanas sistēmā vienotā elektroniskā ziņošanas formātā saskaņā ar Komisijas 2018. gada 17. decembra  deleģēto regulu (ES) 2019/815, ar ko Eiropas Parlamenta un Padomes direktīvu 2004/109/EK papildina attiecībā uz regulatīvajiem tehniskajiem standartiem par vienotā elektroniskās ziņošanas formāta specifikāciju, kopā ar akcionāru vai dalībnieku sapulces paskaidrojumu par to, ka gada pārskats apstiprināts, un zvērināta revidenta vai zvērinātu revidentu komercsabiedrības ziņojuma kopiju un zvērināta revidenta apliecinājuma ziņojuma kopiju par ilgtspējas ziņojumu.";
izteikt piekto daļu šādā redakcijā:
· 
· "(5) Šā panta otrajā un 2.1 daļā minētos dokumentus Valsts ieņēmumu dienests ne vēlāk kā piecu darbdienu laikā elektroniski tiešsaistes datu pārraides režīmā nodod Uzņēmumu reģistram. Uzņēmumu reģistrs nodrošina saņemto dokumentu publisku pieejamību.";
papildināt septīto daļu pēc vārdiem "revidenta ziņojumu" ar vārdiem "un apliecinājuma ziņojumu par ilgtspējas ziņojumu, ja tādu sagatavo".
3. Papildināt pārejas noteikumus ar 10. punktu šādā redakcijā:
· 
· "10. Šā likuma 36. panta 2.1 daļā noteiktais pienākums piemērojams gada pārskatiem, sākot ar 2027. pārskata gadu. Līdz 2027. pārskata gadam pensiju fonds 10 darbdienu laikā pēc gada pārskata apstiprināšanas un ne vēlāk kā četrus mēnešus pēc pārskata gada beigām elektroniskā formā iesniedz Valsts ieņēmumu dienesta elektroniskās deklarēšanas sistēmā finanšu pārskata atvasinājumu – elektronisku norakstu vai elektronisku kopiju – un papildus pievieno atsevišķā datnē sagatavoto vadības ziņojumu vienotā elektroniskās ziņošanas formātā un finanšu pārskatu (ja tas sagatavots vienotā elektroniskās ziņošanas formātā) kopā ar akcionāru vai dalībnieku paskaidrojumu par to, ka gada pārskats apstiprināts, un zvērināta revidenta vai zvērinātu revidentu komercsabiedrības ziņojuma kopiju, kā arī apliecinājuma ziņojuma kopiju par ilgtspējas ziņojumu, ja tādu sagatavo."
4. Papildināt informatīvo atsauci uz Eiropas Savienības direktīvām ar 9. punktu šādā redakcijā:
· 
· "9) Eiropas Parlamenta un Padomes 2022. gada 14. decembra direktīvas (ES) 2022/2464, ar ko attiecībā uz korporatīvo ilgtspējas ziņu sniegšanu groza regulu (ES) Nr. 537/2014, direktīvu 2004/109/EK, direktīvu 2006/43/EK un direktīvu 2013/34/ES."
Likums stājas spēkā 2024. gada 6. jūlijā.

